Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 144

2. Az ellenőrzött vizsgálóhelyen számos különböző állat- és növényfajon, továbbá mikrobákon és más sejtrendszereken, illetve ezeknél alacsonyabb rendű organizmusokon végezhetnek vizsgálatokat. A felhasznált biológiai rendszer jellemzői alapján kell megítélni a kezelés, elhelyezés és elzárás megfelelőségét. A GLP felügyelőnek a következőket kell megítélnie: 2.1. megfelelőek-e a helyiségek a felhasznált biológiai rendszerek igényeinek és a vizsgálati követelmények kielégítéséhez; 2.2. karanténba helyezik-e a vizsgálóhelyre érkező állatokat és növényeket, illetve hatékonyak-e az ilyen intézkedések; 2.3. megfelelőek-e az intézkedések azon állatok (vagy ha szükséges a biológiai rendszer egyéb elemei) elkülönítésére, amelyekről tudják vagy feltételezik, hogy betegek vagy betegség hordozói; 2001/37. szám 2.4. megfelelően ellenőrzik-e a biológiai rendszerek egészségi állapotát, viselkedését vagy más jellemzőit, illetve nyilvántartják-e az észlelt változásokat; 2.5. megfelelő eszközökkel, folyamatosan és sikeresen biztosítják-e a felhasznált biológiai rendszerek számára szükséges környezeti feltételeket; 2.6. megfelelő-e a ketrecek, polcok, tartályok és az élő szervezetek tárolására használt más eszközök tisztasága; 2.7. elvégzik-e a környezeti feltételeket és az ellátó rendszerek működését ellenőrző elemzéseket a követelményeknek megfelelően; 2.8. vannak-e helyiségek, eszközök az állati ürülék és a vizsgálati rendszer hulladéka eltávolítására, megsemmisítésére; az alkalmazott módszerekkel a lehető legnagyobb mértékben csökkenthető-e a parazitafertőzések, a betegségek átvitelének és a környezetszennyezés veszélye; 2.9. biztosítottak-e tárolóhelyet az állatok takarmánya vagy a biológiai rendszerekhez használt hasonló anyagok számára; tárolnak-e ezeken a helyeken más anyagokat, például reagenseket, kártevőirtó vagy fertőtlenítőszereket; megfelelően elkülönítették-e ezeket a helyeket az állatháztól vagy más biológiai rendszerek esetében azok tároló helyétől; 2.10. óvják-e a készleten tartott takarmányt és almot a környezeti hatások, paraziták vagy szennyeződés okozta károsodástól. VIII. Készülékek, anyagok, reagensek és minták

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes